මේ අතර, අද දිනයේ සිට වෙළඳසැල්වල පොල්තෙල් සාම්පල පරීක්ෂාව ආරම්භ කළ බව පාරිභෝගික අධිකාරිය සඳහන් කළා.කෙසේ වෙතත්, දේශීය නිෂ්පාදකයින් පෙන්වා දෙන්නේ පිළිකා කාරක පොල්තෙල් මේ වනවිට වෙළඳපොලට නිකුත් වී ඇති බවයි.  1971 වසරේ පිහිටවූ පොල් සංවර්ධන අධිකාරියේ බලය, හීන කිරීමේ වැඩපිළිවෙලක් ද ක්‍රියාත්මක බව පාරම්පරික පොල්තෙල් නිෂ්පාදකවරුන්ගේ සංගමයේ කැඳවුම්කරු බුද්ධික ද සිල්වා වැඩිදුරටත් සඳහන් කළා.මේ අතර අද පස්වරුවේ පැවති මාධ්‍ය හමුවට එක්වෙමින් රේගු අධ්‍යක්ෂ ජනරාල් විශ්‍රාමික මේජර් ජනරාල් විජිත රවිප්‍රිය කියා සිටියේ අදාළ රසායනික ද්‍රව්‍ය අඩංගු බවට මේ වනවිට තහවුරු වී ඇති බවයි.